CELEX: 62017TN0659
Language: sl
Date: 2017-09-28 00:00:00
Title: Zadeva T-659/17: Tožba, vložena 28. septembra 2017 – Vallina Fonseca/SRB

11.12.2017   
            
            
               SL
            
            
               Uradni list Evropske unije
            
            
               C 424/42
            
         Tožba, vložena 28. septembra 2017 – Vallina Fonseca/SRB
   (Zadeva T-659/17)
   (2017/C 424/61)
   Jezik postopka: španščina
   
      Stranki
   
   
      Tožeča stranka: José Antonio Vallina Fonseca (Madrid, Španija) (zastopnika: R. Vallina Hoset in A. Sellés Marco, odvetnika)
   
      Tožena stranka: Enotni odbor za reševanje
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi nepogodbeno odgovornost Enotnega odbora za reševanje in mu naloži popravilo škode, ki je nastala J. A. Vallini Fonseci in ki je posledica vseh njegovih ravnanj in opustitev, zaradi katerih je navedena oseba ostala brez obveznic in delnic družbe BANCO POPULAR ESPAÑOL, S.A., katerih lastnica je bila;
            
         
               —
            
            
               Enotnemu odboru za reševanje naloži, da tožeči stranki izplača 50 000 EUR kot odškodnino za nastalo škodo (zahtevani znesek);
            
         
               —
            
            
               odobri povečanje zahtevanega zneska za kompenzacijske obresti od 7. junija 2017 do izreka sodbe, s katero bo odločeno o tej tožbi;
            
         
               —
            
            
               odobri povečanje zahtevanega zneska za pripadajoče zamudne obresti od izreka sodbe do celotnega plačila zahtevanega zneska po obrestni meri, ki jo določi Evropska centralna banka za operacije glavnega refinanciranja, povečani za dve odstotni točki.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog: Sklep Enotnega odbora za reševanje SRB/EES/2017/08 z dne 7. junija 2017 o sprejetju sheme za reševanje banke Banco Popular Español, S.A. krši načelo nemo auditur turpitudinem opropiam allegans, in člen 88 Uredbe št. 806/2014, ker se z njim sprejema akt, ki škodi družbi Banco Popular in njenim delničarjem, zaradi krize, ki jo je povzročil ravno Enotni odbor za reševanje.
            
         
               2.
            
            
               Drugi tožbeni razlog: Enotni odbor za reševanje je s sprejetjem sklepa o reševanju kršil dolžnost skrbnosti, načelo dobrega upravljanja, člen 296 PDEU, načelo prepovedi arbitrarnosti in načelo nemo auditur turpitudinem opropiam allegans.
            
         
               3.
            
            
               Tretji tožbeni razlog: kršitev členov 17 in 41 Listine Evropske unije o temeljnih pravicah, ker se je morala tožeča stranka odreči lastnini, ne da bi bila bodisi prej bodisi pozneje zaslišana.
            
         
               4.
            
            
               Četrti tožbeni razlog: Enotni odbor za reševanje je kršil člen 17 Listine Evropske unije o temeljnih pravicah in člen 54 Pogodbe o Evropski uniji, ker je bila tožeči stranki odvzeta lastninska pravica, čeprav so obstajali drugi, manj omejujoči ukrepi.